**Program pre neprospievajúcich žiakov**

**Neprospievanie ( zlyhávanie v učení) bráni  rozvoju sebaúcty, myslenia a vzdelania, nízka úroveň vzdelania bráni možnosti lepšieho zamestnania a nemožnosť lepšieho zamestnania predstavuje nízky plat a nespokojnosť v práci.**

**Chceme dať šancu všetkým, ktorí záleží na budúcej kariére !**

* Chceš si zlepšiť známky, aby si neprepadol ?
* Chceš mať skutočné vedomosti, rozumieť veciam, ktoré máš vo svojom odbore zvládnuť ?
* Máš záujem na sebe viac pracovať a učiť sa ?
* Chceš, aby si bol na trhu práce konkurencieschopný a nie nezamestnaný ?

*Bez kvalitného vzdelania to nejde !*

**Podmienky programu**

* účasť v programe je dobrovoľná
* žiak a rodič dáva písomný súhlas so zapojením programu a s plnením obsahu programu
* do programu sa môžu prihlásiť žiaci, ktorí majú na štvrťroku, polroku alebo trištvrte roku napomienku alebo známku „nedostatočný“
* po každom období sa žiaci prihlasujú zvlášť, v závislosti od známok a snahy zlepšiť si čím skôr prospech
* program trvá 1 mesiac po každom klasifikačnom období, v prípade nezlepšenia v učení 1 a pol mesiaca
* žiak sa zaväzuje zodpovedne plniť úlohy vyplývajúce z programu
* program úspešne dokončí žiak, ktorý si pravidelne plnil domáce úlohy, využíval konzultačné hodiny u učiteľov, osvojil si efektívne metódy učenia so školskou psychologičkou a zo záverečnej písomky po 1 mesiaci získal minimálne 50 % bodov.
* pri neúspešnom absolvovaní programu, pokračuje žiak v programe ešte 2 týždne.

**Obsah programu**

1. Týždenné domáce úlohy z predmetov, z ktorých žiak neprospieva a písomná previerka z predmetov po 1 mesiaci (z ktorých neprospieval).
2. Konzultačné hodiny učiteľov pre žiakov aspoň 2 x do mesiaca, na ktorých žiak konzultuje učivo, v ktorom má nedostatky. Učiteľ získa konkrétnejšiu predstavu o schopnostiach žiaka a jeho problémoch v učení, vysvetlí učivo, s ktorým si žiak sám nevie poradiť.
3. Poradenské konzultácie u školskej psychologičky o problémoch v učení a následnom tréningu metód efektívneho učenia. Vyplnenie sebahodnotiaceho dotazníka na analýzu príčin neprospievania a motivácie žiaka v učení.
4. Poskytnutie potrebných učebných textov a zdrojov na štúdium – naučiť žiakov učiť sa samostatne.
5. Pravidelná kontrola, povzbudzovanie, ocenenie pokrokov žiaka pedagógom.

**Čo programom získaš**

* **samozrejme dobrý pocit z dobrej vykonanej práce**
* **sebaistotu, že neprepadneš, keď využiješ to, čo si sa vďaka programu naučil**
* **schopnosť lepšie sa učiť a byť na seba náročnejší**
* **možnosť sám seba pozitívne prekvapiť, že aj ty na to máš**

*Ak ti na tvojej budúcnosti skutočne záleží a myslíš to so vzdelaním vážne, máš šancu zapojiť sa !*

|  |  |  |
| --- | --- | --- |
| **Meno a priezvisko žiaka:** |  | Trieda: |
| **Súhlasím so zaradením do programu pre neprospievajúcich žiakov.** |
| Podpis rodiča: |  |
| Podpis žiaka: |  |
| V Bratislave: |  |